open-index/open-wikipedia-markdown huggingface dataset:
Natchez (Volk)

**Natchez**  oder **Nauchee** (ok *Nah'-Chee*, afleit vun de Eegenbeteken: *W'Nahk'-Chee* - ‘flinke Krieger’ oder ut dat Choctaw *Nahni-Sakti Chata* - ‘Krieger vun de hooch Klippe’) weern en indiaansch Volk ut de Spraakgrupp vun den Hoka-Natchez, de to de Muskogee-Spraakfamilie tell. Se hebbt in dat Rebeet vun den hüdigen Bundsstaat Mississippi un deelwies in de Nahberbundsstaaten leevt. 

## Kultur
Dat wurrd annommen, dat hör Kultur en letzt Utlöper vun de Mississippi-Kultur weer.
De Natchez hebbt Pyramiden baut un hebbt hör Herrscher *De groot Sünn* nömmt.

## Historie
Süüken un veer verloren Kriege (First, Second and Third Natchez War as ok de Natchez-Upstand) gegen de Franzoosen hemm den eenst bleuen Stamm mit sien bemarkenswert Kultur zerstört.

Eenig Överlevende hebbt sück ünner de Nahberstämme, as Muskogee, Chickasaw un Choctaw verstreet un sück mit de vermischt.

Hüüd gifft dat noch ruch weg 5.000 Natchez, vör allen in Mississippi, aber ok in Alabama un deelwies in Georgia. In dat 18. Johrhunnert geev dat noch etwa 22.0000 Stammesliddmaaten. 

## Kiek ok
* List van Indianer up de noordamerikaansche Kontinent

## Enkeld Nahwiesen


## Literatur
* Schroeter, Willy: *Große Sonne und sein Volk. Bemerkungen über die Natchez.* In: Magazin für Amerikanistik, Heft 1 und 2, 1999
Paradiesgoos

De **Paradiesgoos** oder **Maorigoos** (*Tadorna variegata*) is en Halfgoos ut dat Geslecht vun de Buntgöse. Se höört to de Aantenvagels mit to. Dor hannelt sik dat um en Aart bi, de dat bloß ok Neeseeland geven deit. In de Maori-Spraak warrt düsse Vagel „Pūtangitangi“ nömmt.

## Kennteken
De gröttste Verscheel twuschen Goos un Ganner is, datt de Heken en swatten Kopp un de Seken en witten Kopp hefft. De Paradiesgoos is um un bi 55 cm groot. 

## Wie se leven deit
De Deerter sünd monogam. Paare blievt meist en Leven lang tosamen. Se verdeffendeert tohopen en groot Territorium un dat is man roor, datt een mehr as twee Paradiesgöse up’n Bulten to sehn kriggt.

## Wie se sik vermehren deit
De Brödeltied loppt vun Augustmaand bit Dezember. Mit twee Johren könnt Goos un Ganner sik vermehren. Se boot ehr Nest in dat hoge Gras un in holle Böme. Dat Seken leggt eenmol in’t Johr bit hen to 9 cremefarvte oder witte Eier. Dat duert acht Weken, denn könnt de Jungen flegen. 

## Weblenken
St. Magdalene

**St. Magdalene** oder **Linlithgow** weer en Whisky-Brenneree in Linlithgow, West Lothian, Schottland. De ehmoligen Brennereebowarken sünd in de schottischen Denkmollisten in de Kategorie&nbsp;C inordent.

## Historie
De Brenneree is 1765 vun Sebastian Henderson ünner den Naam *Linlithgow* grünnt worrn. 1797 weer se vun Adam Dawson övernahmen, de 1795 ok al de **Bonnytown**-Destille in den glieken Oort apen maakt harr. De beiden Brennereen sünd 1810 tosamenleggt worrn. In’t Johr 1912 is de Anlaag vun de *Distillers Company Limited* (DCL) opköfft worrn. St. Magdalene weer 1914 blangen *[[Rosebank (Brenneree)|Rosebank]]*, *[[Clydesdale (Brenneree)|Clydesdale]]*, *[[Glenkinchie]]* un *[[The Grange (Brenneree)|The Grange]]* een vun de fief Destillen, ut de de *Scottish Malt Distillers* (SMD) grünnt weern. Wiel den Tweeten Weltkrieg weer en Tiet lang nich produzeert, 1983 is se stillleggt worrn. Delen vun de Brenneree weern afreten, in de anneren Bowarken sünd vundaag Wahnungen ünnerbröcht.

## Produkschoon
St. Magdalene höör to dat schottische Whiskyrebeet Lowlands. Dat Water för de Produkschoon weer ut den Loch Lomond nahmen. Dat Molt, wat för den Whisky bruukt weer, harr en hogen Andeel vun Törf un weer eerst in de egene Molteree produzeert. As de 1968 dicht maakt worrn is, keem dat Molt ut de Brenneree Glenesk. Brennt weer in twee *wash stills* un twee *spirit stills*.

## Kiek ok
* List vun de schottischen Brennereen

## Borns
Irene Lentz

**Irene Lentz** (verh. as *Irene Jones*, later as *Irene Gibbons*; * 8. Dezember 1900 in Baker, Montana, USA; † 15. November 1962 in Los Angeles, Kalifornien, USA) weer en US-amerikaansche Kledaaschmakersche, de in’n Afspann tomeist as *Irene* opföhrt weer.

## Leven un Wark
Lentz is in de Tiet vun’n Stummfilm na’n Film kamen. As Schauspelersche hett se 1921 mit Slapstick-Kummedien an de Siet vun Mack Sennett, Ben Turpin un Billy Bevan anfungen. 1929 hett se F. Richard Jones heiraat, de bi ehrn eersten Film Speelbaas weer. De is in’n Dezember 1930 aver al fröh an en Tuberkuloos doodbleven.

In junge Johren harr Irene Lentz al dat Neihen lehrt. Mit ehr egen Kledaasch hett se en lütten Laden apen maakt, mit den se veel Spood haar. Se is denn in en hoch ansehne Boutique anstellt worrn, woneem ok Stars ut Hollywood inköpen deen. So keem dat, dat se ok in de Filmindustrie gau bekannt weer. Unafhangige Studios hebbt denn bi ehr nafraagt, dat se Kledaasch för en poor Produkschonen maken schüll. Vun de Tiet an, hett se sik blots noch *Irene* nöömt. 1933 hett se de eerste Arbeit för en Filmprodukschoon maakt. Veel Spood harr se 1937 mit ehr Kledaasch vun Ginger Rogers in dat Musical *[[The Gay Divorcee]]* (dt.: *Tanz mit mir*). Dorna hett se nu fakener ok för grote Studios arbeit. Ünner annern hett se Kledaasch maakt för Marlene Dietrich, Jean Arthur, Carole Lombard, Merle Oberon un Deborah Kerr.

Dör ehr Arbeit hett se den Schriever Eliot Gibbons drapen, den se 1936 heiraten de. He weer de Broder vun den mit Priesen uttekten Filmutstatter Cedric Gibbons. Dör de Verbinnen vun den Utstatter harr Irene de Mööglichkeit, na MGM to wesseln. Dor haar se denn dat Seggen in dat Afdeel för Kledaasch. Sünners loovt weer dor ehr Avantgarde-Kreatschoon för Lana Turner. Dorför is se 1949 för den Oscar nomineert wesen.

Ofschoonst se veel Spood harr, weer de Arbeit mit ehrn mächtigen un dicknäsigen Swager as ok de Eh mit Eliot nich licht. 1950 is se vun MGM weggahn, vunwegen dat se en egen Moodhuus apen maken wull. Se is teihn Johren vun de Filmindustrie wegbleven, weer denn aver vun ehr Fründin Doris Day betütert, dat se noch mol na’n Film torüch kamen schüll. Foorts harr se ok wedder Spood mit ehr Arbeiten. Ehr tweete Nomineren för den Oscar harr se för Doris Day ehr Kledaasch in *[[Midnight Lace]]* (dt.: *Mitternachtsspitzen*). 1962 het tse sik denn aver vullstännig vun’n Film torüchtagen.

An’n 15. November 1962 hett Irene in’t Knickerbocker Hotel in Los Angeles Sülvstmoord maakt. De 62-Johrige harr toeerst versöcht sik de Pulsadern apentosnieden, wat aver nich funkschoneert hett. Dorophen is se an’n Namiddag ut dat Finster vun de Baadstuuv in’n veerteihnsten Stock sprungen un dorbi op dat Vördack vun de Lobby opslahn. Ehr Liek weer eerst an’n Avend opdeckt.

## Filmografie (Utwahl)

## Utteken
*Irene* weer för ehr Arbeiten dreemol för Filmpriesen vörslahn, dorünner tweemol för den *[[Oscar]]* in de Kategorie *[[Oscar/Best Kledaasch|Best Kledaasch]]*. Uttekent weer se 2005 mit de Opnahm in de *Hall of Fame* vun de *[[Costume Designers Guild]]*.

## Weblenken
*
Gemeen Jörk

**Jörk** () is en Gemeen in’n Landkreis Stood in Neddersassen mit . De Gemeen liggt in de Landschop Oolland un hett ehren Sitt in’n Oort Jörk.

To de Gemeen höört blangen Jörk ok noch en Reeg annere Dörper mit bi, se is aver liekers nich wieder indeelt in polietsche Oortschoppen.

## Geografie

Jörk liggt in’n Süüdwesten von’n Landkreis Stood an de Grenz na Hamborg.

De Navergemenen sünd Buxthu in’n Süden, Vosshusen in’n Süüdoosten (in’n Landkreis Horborg), Neekark un Mittelskark in’n Westen, Steenkark un Greundiek in’n Noordwesten un dat sleswig-holsteensche Wedel in’n Noorden. In’n Noordoosten doot de Hambörger Stadtdelen Rissen un Blanknees liggen un in’n Oosten de Stadtdelen Cranz un Neefeld.

## Historie

De Gemeen Jörk is an’n 1. Juli 1972 ut de olen Gemenen Bossel, Eestbrügg, Hoov, Jörk, Königriek, Loodkup un Moorenn tohoopleggt worrn. Hoov un Moorenn legen bet to de Tied in’n Landkreis Horborg.

In’n Juni 1980 is dat Raadhuus von de Gemeen in’n *Grevenhoff* intagen, in den al de Greven von dat Grevengericht Oolland seten hebbt. De Hoff is dorför för 1.665.000 DM ümboot worrn.

### Inwahnertall

## Politik

### Gemeenraad

Liddmaten:

### Börgermeesters

Dat Amt von’n Börgermeester weer bet to dat Enn von de Tweegleisigkeit 2004 ehrenamtlich. Siet 2004 is de Börgermeester in’t Hauptamt för de Verwaltung von de Gemeen tostännig.

### Gemeendirekters

Dat Amt von’n Gemeendirekter is 2004 mit dat Enn von de Tweegleisigkeit in dat Amt von’n hauptamtlichen Börgermeester opgahn.

### Wapen un Flagg

Dat Wapen vun de Gemeen wiest en tweedeelt Schild. In de bövere Halv finnt sik op blauen Grund twee schrääg krüüzt sülvern Gevelbreed, de in twee Swaanköpp ennt, de sik ankiekt. In de nerrn Halv finnt sik in Sülver en rood Escher in en gröön Schildfoot, de Escher warrt vun twee rood Swoorhannen ümgeven.

Utklamüsert hett dat Wapen de Künstler Carsten Eggers.

De Escher kummt ut dat Wapen von de fröhere Gemeen Bossel.

### Partnerschoppen

De Gemeen hett 1986 en Partnerschop slaten mit de Halvinsel von Brotonne (de *Presqu’île de Brotonne*) in Frankriek, to de de veer Gemenen Arelaune-en-Seine, Heurteauville, Notre-Dame-de-Bliquetuit un Vatteville-la-Rue tohöört.

## Weertschop un Infrastruktur

### Scholen

De Gemeen Jörk is Dreger von de Oberschool Jörk un von de Grundscholen An de Eest un An’n Westerminnerweg.

### Ver- un Entsorgung

För dat Afwater is de Afwaterverband Oolland un Geestrand mit dat Klärwark Wetterndörp tostännig.

## Footnoten



## Weblenken

* Websteed vun de Gemeen (hoochdüütsch)
Graukopp-Kapgoos

De **Graukopp-Kapgoos** (*Tadorna cana*) is en Vagel, de to de Halfgöse rekent warrt. Dor höört se to de Echten Halfgöse, un dor wedder to de Buntgöse to. Verwannt is se mit de Rostgoos un mit de Bargaante.De wetenschoppliche Naam vun düsse Aart is to'n eersten Mol 1789 rutgahn laten vun Gmelin.

## Kennteken
Düsse Halfgoos sleiht na de gewöhnliche Rostgoos, mit ehr Längde vun bi 64 cm un datsülvige kaneelbruune Fedderkleed. Wenn se fleegt, laat de Vagels up de Flunken en Muster in'n Wessel vun witt, swatt un gröön sehn. Upfallen deit de griese Kopp un Nacken bi en utwussen Ganner. De Goos hett en witten Kopp um de Ogen rum, man boven up un an'n Nacken is se gries. 


Cape Shelduck (Tadorna cana) (3).jpg|Ganner
Cape Shelduck (Tadorna cana) (2).jpg|Goos
Tadorna cana MHNT.ZOO.2010.11.21.2.jpg |Museum specimen 


## Wo se vörkamen un leven deit
Düsse Aart leevt in den Süden vun Afrika, sunnerlich in Süüdafrika un Namibia. Dor leevt se up open Landschop in de Gemarken vun Meere un Ströme. In de Tied vun November bit Dezember fluggt se in korten Afstand na Rebeeden mit deep Water, wo se in Gruppen vun 400 bit 5.000 Vagels tohopenkaamt, um to ruden.  

## IUCN-Status
Up de Rode List vun den IUCN steiht de Kapgoos unner den Status vun „gor keen Sorgen“. Vunwegen, datt se in en groot Rebeed vörkamen deit, is de Chance to'n Utstarven buten de Maten ring. Dat warrt sogor annahmen, datt de Tahl vun de Kapgöse grötter warrt. 

## Weblenken
Lauenbrook

**Lauenbrook** () weer en Dörp bi Horborg. Dat Rebeed höört vondaag to’n Stadtdeel Heimfeld, Bezirk Horborg, Stadt Hamborg.

## Geografie

Lauenbrook leeg as Stratendörp langs den Diek an dat linke Över von de Süderelv. Dat weer Maschland, dat op üm un bi 0,8 Meter över de See leeg. De West- un Süüdgrenz hett de Waterloop von de Landscheed billt.

De Naveröörd weren Hogeschaar in’n Noorden, Willemsborg in’n Noordoosten, Horborg in’n Süüdoosten, Heimfeld in’n Süden un Moorborg un Kattwiek in’n Noordwesten.

## Historie

Lauenbrook weer bet to Anfang dat 20. Johrhunnert en Buurndörp. As de Horbörger Binnenhaven to lütt worrn is, hett Horborg anfungen, ne’e Havenbeckens an de Süderelv antoleggen. De Seehaven 1 is 1908 anleggt worrn, de Seehaven 2 üm 1910 rüm, de Seehaven 3 üm 1912 un de Seehaven 4 von 1927 af an. Dat Dörp Lauenbrook is dorför denn bilütten kumplett rüümt worrn. 1928 sünd de letzten Lüüd ut Lauenbrook wegtagen.

### Verwaltungsgeschicht

In de Franzosentied von 1810 bet 1814 hett de Oort to de Mairie Horborg in’n Kanton Horborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Lauenbrook in dat Amt Horborg tohöört. Na 1885 weer dat in’n Kreis Horborg. An’n 1. April 1906 is Lauenbrook Deel von de Stadt Horborg worrn.

An’n 1. Juli 1927 sünd Horborg un Willemsborg dör dat Ünnerelvgesett to de ne’e Stadt Horborg-Willemsborg tohoopslaten worrn. Mit dat Groot-Hamborg-Gesett 1937 is Horborg-Willemsborg Deel von de Stadt Hamborg worrn. Vondaag billt dat Rebeed von dat ole Lauenbrook en Deel von’n Stadtdeel Heimfeld.

### Inwahnertall

### Religion

Lauenbrook weer evangeelsch-luthersch präägt un höört to dat Kaspel von de Dreefaltigkeitskark in Horborg.

## Lüüd

De plattdüütsche Schrieversche Mary Harms hett na Lauenbrook freet un dor leevt, bet de Oort för den Havenbo rüümt worrn is.

## Footnoten
Appelbüttel

**Appelbüttel** () is en lütten Oort in de Stadtdelen Marmsdörp un Eißendörp, Bezirk Horborg, Hamborg. De Oort höört polietsch al von öllers bi Marmsdörp mit bi.

## Geografie

De Naveröörd sünd Eißendörp in’n Noordoosten, Marmsdörp in’n Oosten, Sinsdörp, Bääkdörp un Wooxdörp in’n Süüdoosten, Lüra in’n Süden, Sottörp un Vohrndörp in’n Süüdwesten un Ehstörp in’n Noordwesten.

## Historie

De Oort kummt 1453 as *Abelenbüttel* toeerst in de Oorkunnen vör.

### Verwaltungsgeschicht

In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. As de Franzosen an’n 29. März 1814 ut Horborg aftagen sünd, hebbt se de Öörd Marmsdörp, Appelbüttel un Lüra kumplett dalbrennt.

De Oort hett vör 1885 to de Vaagdie Höpen in dat Amt Horborg tohöört. Blots in de Tied von 1852 bet 1859 hett de Oort kort to dat Amt Hittfeld höört. De Oort weer do al Deel von de Gemeen Marmsdörp. Mit dat Groot-Hamborg-Gesett is Appelbüttel Deel von de Stadt Hamborg worrn.

### Inwahnertall

### Religion

Appelbüttel is evangeelsch-luthersch präägt un höört to dat Kaspel von de Auferstehungskark in Marmsdörp. Fröher hett de Oort to de Kark in Sinsdörp tohöört.

För de Kathoolschen is de St.-Maria-Kark in Horborg tostännig. Disse Kark billt siet 2006 tohoop mit de Franz-Joseph-Kark in Wilstörp de Karkengemeen St. Maria-St. Joseph.

## Weertschop un Infrastruktur

### Verkehr

Appelbüttel liggt an de Bremer Straat, de toglieks de Bundsstraat 75 is. In’n Süden in Neddersassen geiht se in de Kreisstraat 85 över un löppt över Tötsen un Ninndörp na Bookholt. In’n Noordoosten löppt de Straat över Marmsdörp na Horborg un geiht dor in de Autobahn 253 över.

Glieks in Appelbüttel liggt de Opfohrt 34 Marmsdörp op de Autobahn 7. Nich mehr as een Kilometer in’n Süden von Appelbüttel bi Lüra liggt Opfohrt 2 Marmsdörp/Lüra op de Autobahn 261.

De nächste Bahnhoff is so bi fiev Kilometer wied weg in’n Noordoosten de Hauptbahnhoff Horborg an de Nedderelvbahn un de Bahnlien Hamborg–Hannover.

An’n 3. Juni 1930 is de Hambörger Stratenbahn-Lien 38 (von’n Bahnhoff Horborg) bet Appelbüttel verlängert worrn. De Lien hett an’n 5. Mai 1953 de ne’e Nummer 44 kregen. Disse Lien hett bet to’n 30. August 1954 bestahn. Na disse Tied is denn de Buslien 44 na Appelbüttel föhrt un dat hett dor keen Stratenbahnlien mehr geven.

### Scholen

In dat 19. Johrhunnert sünd de Kinner ut Appelbüttel al op de Volksschool von Marmsdörp na School gahn. Ok vondaag gaht se noch in Marmsdörp na School.

## Literatur

* Herbert Schulz: *Marmstorfer Chronik mit den Ortschaften Appelbüttel und Lürade.* 2013

## Footnoten
Austraalsche Buntgoos

De **Austraalsche Buntgoos** (*Tadorna tadornoides*) is en Halfgoos un warrt dor to de Echten Halfgöse, un dor wedder to de Buntgöse torekent. Dor hannelt sik dat um en Aart bi, de dat man bloß in Australien gifft. 

## Kennteken
De Austraalsche Buntgoos is just so groot, as de Bargaante ut Eurasien un as de Rostgoos. Se warrt 55 cm bit hen to 73,5 cm lang. Dat Fedderkleed fallt up. De Ganner driggt meist dunkere Farven mit en kastanjenfarvten Buuk, en düütlichen witten Ring um de Ogen un en dunkergrönen Kopp. De Goos sütt meist just so ut, man bi ehr is de witte Ring nich so düütlich, un se hett witte Placken up'n Kopp. Bi beide Geslechter fallt up de Flunken en grönen „Spegel“ up un en groten witten Placken.

  
Bild:Tadorna tadornoides male - Perth.jpg|Goos
Bild:Tadorna tadornoides female - Perth.jpg|Ganner


## Wie se sik vermehren deit
De Goos leggt 10 bit 14 Eier in en Höhl, nich wiet af vun't Water. Dor brott se denn um un bi 30 Dage up. 

## Wo se vörkamen un wo se leven deit
De Austraalsche Buntgoos kummt vör in den Süden vun Australien, sunnerlich in de süüdööstliche Kant, up Tasmanien un in de Süüdwestkant vun Westaustralien. De föhlt sik tohuse an grote, flacke Sööt- oder Brackwaters mit Eilannen, Sandkuhlen, Ackers mit korte Planten, nich wiet af vun't Water, mit wat Strüker oder Böme. Just so, as de gewöhnliche Bargaante, boot düsse Halfgoos ehr Nest in Kuhlen un Löcker in'e Eer un kummt in grote Antahl up grote Waters tohopen, wenn se ruden deit. In'n Winter gifft dat allerhand Vagels, de en beten mehr in'n Norden vun Australien hentrecken doot. De Vagel is nich in Gefohr, ut to starven, man in Australien steiht he unner Schuul. 

## Belege


## Literatur
* **De grote dierenencyclopedie**, (1993) Zuidnederlandse Uitgeverij N.V., Aartselaar, België.  ISBN 90-243-5204-5.

## Weblenken
Radjahgoos

De **Radjahgoos** oder ok **Molukkenaante** (*Tadorna radjah*) is en Vagel, de to de Halfgöse rekent warrt. Mank de Halfgöse tellt se to de Echten Halfgöse, un dor denn to de Buntgöse. 

## Kennteken
De Radjahgoos warrt bit hen to 52 cm lang. Ganner un Goos verscheelt sik na dat Utsehn nich. Kopp, Hals, Bost un Buuk sünd to'n groten Deel witt. As de europääsche Bargaante hett se en kastanjenbrunet Band over de Bost, man smaller un dunkerer. De Ruggen un de Flunken sünd dunkerbruun.  

## Wo se vörkamen un wo se leven deit
De Radjahgoos kummt vör in de nöördlichen Deele vun West-Australien, in dat Nöördliche Territorium (Natschonalpark Kakadu) un in Queensland, dorto in Nee-Guinea, sunnerlich an de Süüdküst vun Papua-Neeguinea, man ok in West-Papua un up de Eilannen Japen, Goodenough, Fergusson, Aruh-Eilannen un up de Molukken.

Dor leevt se sunnerlich in flack Solt-, Brack- un Söötwater, also in den Tiedenstroom, Münnen vun de Ströme, in Lagunen un Bröke langs de Küst. Düsse Halfgöse leevt alleen oder as Paare. In de dröge Tied kaamt se in gröttere Gruppen tohopen in Soltwaterlagunen. 

Düsse Aart hett twee Unneraarden:
* *Tadorna radjah radjah*: Vun de Molukken bit hen na Nee-Guinea.
* *Tadorna radjah rufitergum*: In dat nöördliche un ööstliche Australien.

## Wie se sik vermehren deit
In de Brödeltied warrt dat Nest in en hollen Boom, nich wiet af vun't Water, boot. Nestmaterial warrt meist gor nich bruukt, man bloß en poor Dunen. De Goos leggt 6 bit 12 Eier, de Ganner brott nich mit. Dat duert um un bi 30 Dage, denn kruupt de Lüttjen ut. Radjahgöse freet allerhand lüttje Deerter, as Weekdeerter. Bloß en ringen Deel vun ehr Freten sünd Planten. 

## Schuul
De Rajahgöse leevt in en groot Rebeet, vundeswegen besteiht keen grote Gefohr, dat de Aart utstarven deit. Wie veel vun düsse Halfgöse dat gifft, is nich bekannt, man de Tahl löppt achterut. Man dat Tempo vun den Achtrutgang liggt unner 30 % in tein Johre (minner, as 3,5 % in't Johr). Vundeswegen steiht de Vagel up de Rode List vun den IUCN unner „gor keen Sorgen“. In Australien sünd Jagd un Stören vun düssen Vagel dör dat Gesett verbaden. 

## Literatur
*Beehler, B.M., T.K. Pratt & D.A.Zimmerman}} 1986. Birds of New Guinea. Princeton University Press. ISBN 0-691-02394-8. 
*Pizzey, G & R. Doyle}}, 1980. A field guide to the birds of Australia. Collins, Sydney.

## Weblenken
Hogeschaar

**Hogeschaar** ()  weer en Warder in dat Binnendelta von de Elv twüschen Süderelv un Noorderelv. Vondaag billt dat Rebeed en Deel von’n Hambörger Haven un liggt in’n Stadtdeel Willemsborg, Bezirk Hamborg-Midd, Hamborg.

## Geografie

Hogeschaar leeg fröher as Warder in dat Binnendelta von de Elv in’n Süden von Hamborg. In’n Süden un Westen leeg de Süderelv, in’n Noorden de Reth un in’n Oosten de Reiherstieg.

De Warders un Öörd ümto weren Neehoff in’n Noorden, de Reiherstieg in’n Noordoosten, Willemsborg in’n Oosten, Horborg in’n Süüdoosten, Lauenbrook in’n Süden, Moorborg in’n Westen un Kattwiek un Oolwarder in’n Noordwesten.

## Historie

Hogeschaar weer bet in dat 19. Johrhunnert nich bewahnt. In de Midd von dat 19. Johrhunnert hett dor denn aver en enkelten Hoff bestahn. In dat 20. Johrhunnert sünd dor denn aver Havenanlagen anleggt worrn un all Inwahners hebbt Hogeschaar verlaten.

Op de Hoge Schaar liggt de Raffinerie von Nynas (fröher Shell).

### Verwaltungsgeschicht

In de Franzosentied von 1810 bet 1814 hett de Oort to de Mairie Horborg in’n Kanton Horborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Lauenbrook in dat Amt Horborg tohöört. Na 1885 weer dat in’n Kreis Horborg un hett denn to’n Goodsbezirk Kattwiek höört. An’n 1. Juli 1927 is de Goodsbezirk Kattwiek dör dat Ünnerelvgesett denn mit Horborg un Willemsborg to de ne’e Stadt Horborg-Willemsborg tohoopslaten worrn un weer dormit ok nich mehr in’n Kreis Horborg. Mit dat Groot-Hamborg-Gesett 1937 is Horborg-Willemsborg Deel von de Stadt Hamborg worrn.

### Inwahnertall

### Religion

Hogeschaar weer evangeelsch-luthersch präägt un hettt to dat Kaspel von de Gertrud-Kark in Oolwarder höört.

## Weertschop un Infrastruktur

### Verkehr

An’n Noordrand von Hogeschaar hen na Kattwiek löppt de Kattwiekdamm langs, de mit de Kattwiekbrügg över de Süderelv rövergeiht un na Moorboorg un bi Bosselbeek an de Bundsstraat 73 löppt. Bi Moorborg besteiht ok Ansluss an de Autobahn 7 över de Opfohrt 31 Moorborg. De Kattwiekbrügg is 1973 boot worrn. In’n Oosten geiht de Kattwiekdamm an de Hoge-Schaar-Straat ran. De Hoge-Schaar-Straat geiht in’n Noorden över de Reth-Brügg na Neehoff un in’n Süüdoosten mit en Brügg över’n Reiherstieg un in Willemsborg an de Opfohrt 3 Willemsborg-Süüd op de Autobahn 253 ran.

De nächste Bahnhoff is so bi fiev Kilometer wied weg in’n Süüdoosten de Bahnhoff Horborg. De Industrieanlagen in Hogeschaar hebbt aver en egen Gleisansluss.

## Footnoten



## Weblenken
Torsten Nils Wiesel

**Torsten Nils Wiesel** (* 3. Juni 1924 in Uppsala) is en sweedsch-US-amerikaansch Neurophysioloog.

Wiesel kreeg 1954 an dat Karolinska Institut in Stockholm sien Doktertitel in Medizin. Dornah gung he in de USA, wo he af 1955 an de Johns Hopkins University weer, af 1958 as Assistant Professor för physiologische Ophthalmologie. Af 1960 weer he Assistant Professor (etwa dat wat in Düütschland Juniorperfesser is), af 1967 Perfesser för Physiologie (un af 1968 för Neurobiologie) in de Fakultät för Psychiatrie un siet 1974 weer he Robert Winthrop Professor för Neurobiologie an de Harvard Medical School in Boston, Massachusetts. 1973 bit 1984 weer he Vörstand (Chairman)  vun de Fakultät för Psychiatrie. Van 1978 bit 1979 weer he Präsident vun de Society for Neuroscience. Af 1983 weer he Vincent Brooke Astor Perfesser in dat Labor für Neurobiologie vun de Rockefeller University, deren Labor för Neurobiologie he leiten dee un deren Präsident he 1991 bit 1998 weer.

In Tosommenarbeit mit David Hunter Hubel hett Wiesel siet de 1960er Johren in' Detail den Upbau un de Informatschonsverarbeitung vun de visuell Cortex an dat Bispeel vun Katten un Apen ünnersöcht, de, utgahnd vun dissen Ünnersöken, to dat bestutforscht Deel vun dat Gehirn wurr.

1978 wurr Wiesel mit den Louisa-Gross-Horwitz-Pries uttekent. För sien Arbeiten mit David Hubel över de Informatschonsverarbeitung bi dat Kieken wurrn beid 1981 mit en Hälft vun den  Nobelpries för Physiologie oder Medizin uttekent. De anner Hälft gung an Roger Sperry. 1991 wurr  Wiesel mit den Neuronal Plasticity Prize uttekent un kreeg ok dornah noch völ Priesen as den Ralph-W.-Gerard-Pries (1993), den Karl Spencer Lashley Pries, den Dickson Pries, den Rosenstiel Award, den Friedenwald Award (1975) un den Jules Stein Award (1971). 2005 kreeg he mit de National Medal of Science de hööchste wetenschaplich Utteknung vun de USA. He is mehrfack Ehrendokter.

Wiesel is Staatsbörger vun de USA. He is Liddmaat vun de National Academy of Sciences un deren Institute of Medicine, de American Academy of Arts and Sciences, de sweedsch Physiologischen Sellschopp un de American Association for the Advancement of Science.

## Privates
Wiesel weer in en eerste Ehe van 1956 bit 1970 mit Teeri Stenhammar verheiraadt un in tweete Ehe van 1973 bit 1981 mit Ann Yee. He hett een Dochter Sara Elisabeth (* 1975). To sien Hobbies tellt de Kunst. 

## Weblenken

* Interview (engelsch)

## Enkeld Nahwiesen
Wittenbarg (Gemeen Seevdaal)

**Wittenbarg** () is en lütten Oort in de Gemeen Seevdaal in’n Landkreis Horborg, Neddersassen. De Oort liggt nich wied von de Grenz na’n Hambörger Stadtdeel Sinsdörp un höört polietsch al von öllers bi Bääkdörp mit bi.

## Geografie

De Naveröörd sünd Weid un Sinsdörp in’n Noorden, Fleest in’n Oosten, Emmelndörp in’n Süüdoosten, Siedlung Emmelndörp in’n Süden, Metzendörp in’n Süüdoosten, Wooxdörp in’n Westen un Bääkdörp in’n Noordwesten.

## Historie

Dat Wittenbarger Feld in’n Süden von Wittenbarg is vondaag Deel von de Siedlung Emmelndörp, de sik an’n Bahnhoff Hittfeld billt hett.

### Verwaltungsgeschicht

In de Franzosentied von 1810 bet 1814 hett de Oort to de Mairie Mäkelfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Höpen in dat Amt Horborg tohöört. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

De Oort is as Deel von de Gemeen Bääkdörp an’n 1. Juli 1972 mit de Gemeenreform in Neddersassen an de Gemeen Seevdaal kamen. Polietsch is nu de Oortschop Fleest/Glüsen/Bääkdörp/Metzendörp för Wittenbarg mit tostännig.

### Inwahnertall

### Religion

Wittenbarg is evangeelsch-luthersch präägt un höört to dat Kaspel von de Kark in Sinsdörp.

För de Kathoolschen is de St.-Ansgar-Kark in Hittfeld tostännig, de siet 2014 Deel von de Karkengemeen Goden Hirt in Winsen is. De Oort hett fröher to de Karkengemeen St. Petrus in Bookholt tohöört. Nadem 1964 de St.-Ansgar-Kark in Hittfeld trech worrn is, is Wittenbarg 1965 Deel von de nu egenstännige Karkengemeen Hittfeld worrn. 1969 is in de Karkengemeen Hittfeld tosätzlich de St.-Altfrid-Kark in Mäkelfeld boot worrn.

## Weertschop un Infrastruktur

### Verkehr

Wittenbarg is över lüttjere Straten verbunnen mit de Kreisstraat 69 in Wooxdörp un de Landsstraat 213 bi Emmelndörp un bi Fleest. De K&nbsp;69 löppt in’n Noorden na Bääkdörp un in’n Süüdwesten na Metzendörp un Tötsen. De L&nbsp;213 löppt in’n Noorden över Sinsdörp, Langenbeek un Wilsdörp na Horborg un in’n Süden na Hittfeld un denn op Jesborg to.

De nächste Autobahn is de Autobahn 7. De Opfohrt 35 Fleest liggt so dree Kilometer in’n Oosten von Wittenbarg.

De nächste Bahnhoff is so bi een Kilometer wied weg in’n Süden de Bahnhoff Hittfeld an de Bahnlien Hamborg–Bremen.

## Lüüd

Günter Weiß, later Börgermeester von Töst, is 1928 in Wittenbarg boren.

## Footnoten
Zopp-Buntgoos

De **Zopp-Buntgoos** (*Tadorna cristata*) is en Vagel ut de Familie vun de Aantenvagels. Dor warrt he to de Echten Halfgöse to rekent un dor nu wedder to de Buntgöse. Düsse Aart hett leevt in'n Noordosten vun Asien. Siet 1964 is de Zopp-Buntgoos nich mehr sehn wurrn. Wohrschienlich is se utstorven oder in grote Gefohr, ut to starven. 

## Kennteken

De Zopp-Buntgoos is 60 bit 63 cm lang un hett en roden Snavel, rode Been un witte Deckfeddern an de Flunken. Suss is de Vagel to'n groten Deel gries. De Goos hett grieswitte „Backen“ un um dat Oge to is se swatt. Beide Geslechter hefft orange Deckfeddern an'n Unnersteert.

## Wo de Zopp-Buntgoos tohuse is un wo se leven deit
Düsse Halfgoos is overhoop man bloß en poor mol sehn wurrn in Russland (Kraj Primorski), Japan (Hokkaido, bloß in dat 19. Johrhunnert) un Süüdkorea. Dat leste Mol, datt se wiss sehn wurrn is, weer 1964 en Poor up en Eiland in'n Süden vun Wladiwostock (Russland). In wat for Rebeeden de Vagel leeft hett, dor is man nich veel over bekannt. He is sehn wurrn in Münnen vun Ströme, man ok (unseker) up Meere in de Barge in Noordoost-China, wo de Vagel unner Umstänn brott oder brott hett.

## Status
De Populatschoon vun de Zoppgoos is 2012 dör BirdLife International up minner as 50 Deerter weltwiet taxeert wurrn. Dat kann angahn, datt de Vagel al utstorven is, man kann ok angahn, datt in Gemarken in de Bargen in Noordoostchina, de wiet af liggen doot, noch Zopp-Buntgöse leven doot. Vundeswegen steiht düsse Aart up de Rode List vun den IUCN unner den Status „akut vun’n Utstarven bedroht“.

## Weblenken
*Website Handbook of the Birds of the World

## Weblenken

## Belege
Alvesen

**Alvesen** () is en Dörp in de Gemeende Hilgermissen (Samtgemeende Graafschop Heien) in’n Landkreis Neenborg, Neddersassen.

## Geografie

Dat Dörp liggt an’n Alveser See, wat en olen Arm von de Werser is, de sik in de Blenner Emte foortsett. Von’n Hauptarm von de Werser is de Oort üm un bi twee Kilometer wied weg.

De Naveröörd sünd Öste in’n Noorden, Dahlhusen un Doelbargen in’n Noordoosten, Magelsen in’n Oosten, Wienbergen in’n Süüdoosten, Hilgermissen in’n Süden, Wecheln in’n Süüdwesten, Eßendörp in’n Westen un Hustäe in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Mattfeld in’n Kanton Heien höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Magelsen in dat Amt Heien tohöört. Na 1885 weer dat in’n Kreis Heien. 1932 is dat Deel von’n Kreis Graafschop Heien worrn un 1977 von’n Landkreis Neenborg.

Siet dat 19. Johrhunnert höört Alvesen to de Gemeende Magelsen. De Gemeende Magelsen is an’n 1. März 1974 mit de Gemeenreform in Neddersassen Deel von de Gemeende Hilgermissen worrn.

### Inwahnertall

### Religion

Alvesen is evangeelsch-luthersch präägt un höört to dat Kaspel von de Kark in Magelsen.

## Weertschop un Infrastruktur

### Verkehr

Von Alvesen loopt Straten na Magelsen in’n Oosten an de Landsstraat 201 un na Eßendörp in’n Westen an de Kreisstraat 142. De K&nbsp;142 löppt in’n Westen na Mattfeld. De L&nbsp;201 geiht in’n Noorden na Öste un dor an de L&nbsp;203 ran. In’n Süden föhrt se över Hilgermissen, Ubbendörp un Meringen na Heien.

De Verkehr mit dat annere Över von de Werser löppt kumplett över de Brüggen von de L&nbsp;203 twüschen Blenner un Veern un von de L&nbsp;330 twüschen Heien un Hassel.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt so 16 Kilometer in’n Noordoosten von Alvesen an de L&nbsp;171.

De nächsten Bahnhööv sünd so bi teihn Kilometer wied weg in’n Süden de Bahnhoff Heien an de Bahnlien Syke–Eestrup un 13 Kilometer in’n Noordoosten de Bahnhoff Veern an de Bahnlienen Bremen–Hannover un Veern–Rodenborg.

## Footnoten
Glüser Loh

**Glüser Loh** () is en lütten Oort in de Gemeen Seevdaal in’n Landkreis Horborg, Neddersassen. De Oort höört polietsch al von öllers bi Glüsen mit bi.

## Geografie

In’n Süüdoosten von Glüser Loh flütt de Karoxbosseler Möhlenbeek langs un en goden Kilometer in’n Süüdoosten ok de Seev.

De Naveröörd sünd Mäkelfeld, Glüsen un Hössen in’n Noordoosten, Maschen-Dörp un Maschen-Heid in’n Süüdoosten, Jehrden un Karoxbossel in’n Süden, Fleesterloh un Emmelndörp in’n Süüdwesten un Fleest in’n Noordwesten.

## Historie

### Verwaltungsgeschicht

Vör 1885 leeg Fleesterloh in de Vaagdie Höpen von’t Amt Horborg un na 1885 in’n Kreis Horborg, de 1932 denn Deel von’n hüdigen Landkreis Horborg worrn is.

De Oort is as Deel von de Gemeen Glüsen an’n 1. Juli 1972 mit de Gemeenreform in Neddersassen an de Gemeen Seevdaal kamen.

### Inwahnertall

### Besünnere Begeevnisse

Blitzslag an'n 12. Mai 1894 in Glüser Loh bi Heirich Bartels. Dat Begeevnis het sien Bensünnerheed ook dorin, dat dorvon düsset Foto mookt woorn is, darbi keem ölm Lüüd tohoop.

### Religion

Glüser Loh is evangeelsch-luthersch präägt un höört to dat Kaspel von de Mauritius-Kark in Hittfeld. In’n Oort Fleest gifft dat mit de Christuskark vondaag aver ok en egen Kark. Disse Kark is 1998/1999 boot worrn.

För de Kathoolschen is de St.-Ansgar-Kark in Hittfeld tostännig, de siet 2014 Deel von de Karkengemeen Goden Hirt in Winsen is. De Oort hett fröher to de Karkengemeen St. Petrus in Bookholt tohöört. Nadem 1964 de St.-Ansgar-Kark in Hittfeld trech worrn is, is Glüser Loh 1965 Deel von de nu egenstännige Karkengemeen Hittfeld worrn. 1969 is in de Karkengemeen Hittfeld tosätzlich de St.-Altfrid-Kark in Mäkelfeld boot worrn.

## Weertschop un Infrastruktur

### Verkehr

Von Glüser Loh föhrt lüttjere Straten na de Kreisstraten K&nbsp;79 un K&nbsp;34. De K&nbsp;79 geiht in’n Süüdoosten över Karoxbossel na Host/Maschen un in’n Noordwesten an de Landsstraat 213 ran. De K&nbsp;34 löppt von de K&nbsp;79 in’n Noordoosten na Glüsen un Mäkelfeld.

De nächsten Autobahnen sünd de A&nbsp;1, de A&nbsp;7 un de A&nbsp;39. De nächste Opfohrt is de Opfohrt 35 Fleest op de A&nbsp;7, de knapp dree Kilometer in’n Noordwesten von Glüser Loh liggt. De Opfohrt 41 Hittfeld op de A&nbsp;1 liggt veer Kilometer in’n Süüdwesten un de Opfohrt 2 Maschen op de A&nbsp;39 veer Kilometer in’n Süüdoosten.

De nächsten Bahnhööv sünd de Bahnhoff Hittfeld an de Bahnlien Hamborg–Bremen, de so bi dree Kilometer in’n Westen von Glüser Loh liggt, un de Bahnhoff Mäkelfeld an de Bahnlien Hamborg–Hannover, de so dree Kilometer in’n Noordoosten liggt.

### Scholen

De Kinner ut Glüser Loh gaht na de Grundschool Fleest.

## Footnoten
Grevengericht Oolland

Dat **Grevengericht Oolland** weer en Gericht un Verwaltungsrebeed in Bremen-Veern un in dat Königriek Hannover mit Seet in Jörk binnen de Landdrostie Stood. Dor hebbt de hüdige Samtgemeen Lüh, de Gemeen Jörk, de Hambörger Stadtdeel Cranz un en Deel von’n Stadtdeel Neefeld tohöört.

In’n Noorden von dat Gericht leeg Holsteen, in’n Oosten op en lütt Enn dat Amt Horborg, in’n Süüdoosten de Gerichten Nincop un Rübk, in’n Süden dat Amt Oold- un Neeklooster, dat Gericht Delm un dat Gericht Hornborg, in’n Westen dat Amt Stood-Gothenborg un in’n Noordwesten de Stadt Stood un dat Grevengericht Bützfleet.

## Historie

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Dat Gericht weer in disse Tied opdeelt twüschen den Kanton Jörk un den Kanton Buxthu. 1813 müssen de Franzosen dat Rebeed denn opgeven un de ole Stand is wedderkamen.

1848 weer dat Gericht so 140,47 km² groot.

Bi de Verwaltungs- un Justizreform an’n 1. Oktober 1852 is dat Grevengericht oplööst un Deel von dat Amt Jörk worrn.

### Öörd Stand 1848

## Inwahnertall

## Greven

* –1671: Matthäus von Haren
* 1672–1712: Nicolaus von Höpken
* 1736–1752: Johann Christian von Düring
* 1752–1755: Hermann Adolph von der Beck
* 1755–1781: Eberhard von der Decken
* 1781–1793: Diedrich Gerhard von der Decken
* 1793–: Moritz von Borstel
* 1797–: Claus Heinrich von Lütcken
* 1817–1825: Carl Ludwig von Zesterfleth
* 1826–1834: Amtsassesser Eduard Christian von Lütcken (as Interimsadminstrater)
* 1834–1838: Eduard Christian von Lütcken
* 1838–1852: Hermann Ludwig von Hodenberg

Tweten Greven:
* 1685–1694: Heino zum Felde
* 1694–1712: Daniel tho Aspern
* –1797: Anton Seumnich
* ~1819: Christoph Barthold Clemens Büttner
* ~1846: Friedrich Samuel Thiemig

## Footnoten
Polykarp Kusch

**Polykarp Kusch** (* 26. Januar 1911 in Blankenburg, Düütschland; † 20. März 1993 in Dallas, Texas, USA) weer en US-amerikaansch Physiker un Nobelpriesdräger.

## Leven un Wark
Polykarp Kusch keem 1912 mit sien Familie ut Düütschland in de USA. 1931 kreeg he sien Bachelor Afsluss an dat Case Institute of Technology un 1933 sien Master-Afsluss an de  University of Illinois at Urbana-Champaign. An disse Universität hett he denn ok 1936 sien Doktertitel mit en Thema ut den Beriek *optische Molekülspektroskopie* bi F. Loomis Wheeler maakt. 1936 weer he Assistant an de University of Minnesota (wo he sück mit  Massenspektrometern befaat hett) un af 1937 Instructor an de Columbia University, wo he ok in den Tweeten Weltkrieg an militärisch Forschen bedeeligt weer. De dorbi lehrt Techniken ut de Mikrowellenelektronik hett he nah den Tweeten Weltkrieg in de  Spektroskopie anwennd. 1941 bit 1942 weer he Entwicklungsingenieur bi Westinghouse Electric un 1944 bit 1946 weer he Forscher an den Bell Laboratories. Af 1946 weer he  Associate Professor un af 1949 Perfesser an de Columbia University, deren Physik-Fakultät he van 1949 bit 1952 un 1960 bit 1963 vörstunn. Anfangs hett he an de Columbia University eng mit Isidor Isaac Rabi tosommenarbeit. 1969/70 weer he Viezpräsident vun de  Universität un Dekan vun de Fakultät un 1970/71 Provost. 1952 bit 1960 weer he Executive Director vun dat Radiation Laboratory vun de Columbia University. 1972 wurr he Perfesser an de University of Texas at Dallas, wo he af 1982 Perfesser Emeritus war. 1952 bit 1957 weer he Berader för IBM.

He hett tonächst an de magnetisch Karnspinresonanz arbeit, mit deren Hülp dat  magnetische Moment vun en Atomkarn bannig nipp un nau bestimmt wurrn kann. Wiedergahn Versööksreegen to dat Bestimmen vun den magnetischen Moment vun dat Elektron an Natrium-, Gallium- un Indium-Atomen hemm en Afwieken vun den theoretisch to verwachten Wert ergeven. För dit Opdecken kreeg Kusch tosommen mit Willis Eugene Lamb 1955 den Nobelpries för Physik. För de Quantenelektrodynamik, de as eenzig Theorie disse Afwieken verklooren kunn, hett disse Opdecken den Dörbröök to en breet Anerkennung beddüd.
 
Later hett Kusch in chemisch Physik an Molekülstrahlen forscht. En vun sien Studenten weer Gordon Gould, de to de Utfinners vun dat Laser hörrt.

## Privates
Kusch weer in eerste Ehe mit Edith Starr McRoberts verheiraadt, mit de he dree Döchter harr. Se is 1959 storven. 1960 hett he denn Betty Pezzoni heiraadt.

## Ehrungen
Siet 1956 weer Kusch Liddmaat vun de National Academy of Sciences. He weer Ehrendokter vun de Ohio State University, dat Case Institute of Technology, dat Colby College un de University of Illinois.

## Weblenken
* Polykarp Kusch up de Sieden vun den Nobelpries (engelsch)
* Biographie bi de APS
Gemeen Dreest

**Dreest** () is en Gemeen in de Samtgemeen Hullnst in’n Landkreis Horborg in Neddersassen mit .

## Geografie

De Navergemenen sünd Winzendörp in’n Noorden, Bookholt in’n Oosten un Kakenstörp in’n Süden.

## Historie

### Inwahnertall

## Politik

### Gemeenraad

;Liddmaten:
* 2011:
*: CDU: Else Weselmann
*: WGD: Wilhelm Erhorn, Martina Martens, Michael Nass, Thorsten Raid, Andrea Schulz, Horst Sindt, Uwe Wüppermann
*: ahn Partei: Jürgen Cohrs
* 2016:
*: FLD: Jürgen Cohrs, Till Franzen, Cohrs Matthias
*: WGD: Bernd Apel, Martina Martens, Michael Nass, Andrea Schulz, Udo Westermann, Uwe Wüppermann

### Börgermeesters

### Wapen un Flagg

Dat Wapen von de Gemeen is vörn dree Maal rood un witt deelt un wiest achtern op sülvern Grund dree rode Hüüs mit swarte Däcker.

De dree Hüüs staht för den Naam von’n Oort, de ok ut dree Hööv vörgahn is. De veer Feller vörn wiest dor op hen, dat de Oort fröher to de Veerdörper höört hett.

## Weertschop un Infrastruktur

### Scholen

De Grundschölers ut Dreest gaht na de Grundschool Trill.

## Footnoten



## Weblenken

* Websteed von de Samtgemeen (hoochdüütsch)
Gemeen Hassbossel

**Hassbossel** () is en Gemeen in de Samtgemeen Hullnst in’n Landkreis Horborg in Neddersassen mit . To de Gemeen Hassbossel höört blangen Hassbossel sülvs ok de Oort Holv mit to.

## Geografie

De Navergemenen sünd Resbossel in’n Noordoosten, Heidenau in’n Süüdoosten, Kalf, Vierden un Woonst in’n Süüdwesten (de letzten dree in’n Landkreis Rodenborg) un Sounsiek (Landkreis Stood) in’n Noordwesten.

## Historie

### Inwahnertall

## Politik

### Gemeenraad

;Liddmaten:
* 2011:
*: WG: Andreas Elmers, Peter Lemmermann, Thorsten Meyer, Jürgen Ravens, Gerhard Schröder, Günter Sievers, Günter Stemmann, Georg Stöver, Annemarie Wilde
* 2016:
*: WG: Andreas Elmers, Alexander Kolipost, Peter Lemmermann, Andreas Meier, Thorsten Meier, Tobias Rathjen, Jürgen Ravens, Gerhard Schröder, Georg Stöver

### Börgermeesters

### Wapen un Flagg

Dat Wapen von de Gemeen wiest vörn baven op grönen Grund en Poststruuk mit söss rode Bläder, en roden Stengel un fiev sülvern Blomen mit gollen Stofffadens un ünnen achtern op gollen Grund de swarte Schüffel von en Damhirsch.

De twee Feller von dat Wapen staht för Hassbossel un Holv. De Poststruuk (*Ledum palustre*) kummt in Hassbossel vör. De Damhirsch steiht för dat vele Wild un Holt in de Gemeen.

## Literatur

* Wilhelm Marquardt: *Chronik der Gemeinden Halvesbostel mit Holvede und Regesbostel mit Holtorfsbostel und Rahmstorf.* Christians, Hamborg 1989

## Footnoten





## Weblenken

* Websteed von de Gemeen (hoochdüütsch)
Gemeen Hullnst

**Hullnst** () is en Gemeen in de Samtgemeen Hullnst in’n Landkreis Horborg in Neddersassen mit . To de Gemeen Hullnst höört blangen Hullnst sülvs ok de Öörd Emm, Makensbrook, Starsbeek un Wosbossel mit to.

## Geografie

De Navergemenen sünd Mesborg in’n Noorden, Appel un Winzendörp in’n Oosten, Kakenstörp in’n Süüdoosten, Duhrn in’n Süden, Heidenau in’n Süüdwesten un Resbossel in’n Westen.

## Historie

### Inwahnertall

## Politik

### Gemeenraad

;Liddmaten:
* 2011:
*: CDU: Jürgen Böhme, Carsten Boßerhoff, Klaus Buse, Friderike Heins, Jörg Meier, Claus-Wilhelm Ritscher
*: SPD: Martina Munz, Karoline Nielsen
*: WG: Rüdiger Kummer, Joachim Aldag, Bernd Perlowski, Wilhelm Tödter
*: Gröne: Ruth Alpers, Angelika Filip, Ralf Wegener
* 2016:
*: CDU: Jürgen Böhme, Carsten Boßerhoff, Claus Buse, Friederike Gude, Jörg Meier, Thomas Stöver
*: SPD: Johannes Nielsen, Karoline Nielsen
*: WGH: Joachim Aldag, Rüdiger Kummer, Bernd Perlowski, Wilhelm Tödter
*: Gröne: Ruth Alpers, Angelika Filip, Ralf Wegener

### Börgermeesters

### Wapen un Flagg

Dat Wapen von de Gemeen wiest op roden Grund en sülvern Biel mit en gollen Steel, dat mit de Sneed na baven vörn wiest.

Mit dat Biel sünd fröher för de Marktgenossenschaft de Bööm för de Aukschonen kenntekent worrn.

## Footnoten



## Weblenken

* Websteed von de Gemeen (hoochdüütsch)
Gemeen Resbossel

**Resbossel** () is en Gemeen in de Samtgemeen Hullnst in’n Landkreis Horborg in Neddersassen mit . To de Gemeen Resbossel höört blangen Resbossel sülvs ok de Öörd Holtörp, Holtörper Heid un Rahmstörp mit to.

## Geografie

De Navergemenen sünd Beekdörp (Landkreis Stood) in’n Noorden, Mesborg in’n Noordoosten, Hullnst in’n Oosten, Heidenau in’n Süden, Hassbossel in’n Süüdwesten un Sounsiek (Landkreis Stood) in’n Westen.

## Historie

De Gemeen hett sik in de Midd von dat 19. Johrhunnert ut de Dörper Resbossel, Rahmstörp un Holtörp billt un is sietdem in ehren Ümfang unverännert bleven.

### Inwahnertall

## Politik

### Gemeenraad

;Liddmaten:
* 2011:
*: FWGR: Jan Veldhoff, Bernd Bremer, Wilhelm Meier, Annett Mähling, Werner Sternberg, Kay Wichmann
*: WGR: Joachim Mehler, Angelika Aldag, Wolfgang Ilse
*: SPD: Hanna Mehler, Manfred Hüllen
* 2016:
*: FWGR: Bernd Bremer, Joachim Knüppel, Annett Mähling, Wilhelm Meier, Dörte Mißfeld, Kay Wichmann
*: WGR: Angelika Aldag, Wolfgang Ilse, Thomas Kästner, Joachim Mehler, Otto Tschackert

### Börgermeesters

### Wapen un Flagg

Dat Wapen von de Gemeen wiest op blauen Grund en sülvern Balken von baven na ünnen. Dor op liggt en gollen Dreeknoopfibel.
De dree Feller staht för de dree Öörd Resbossel, Holtörp un Rahmstörp. De Dreeknoopfibel wiest op Funnen ut dat 5./6. Johrhunnert ut Rahmstörp hen.

## Literatur

* Wilhelm Marquardt: *Chronik der Gemeinden Halvesbostel mit Holvede und Regesbostel mit Holtorfsbostel und Rahmstorf.* Christians, Hamborg 1989

## Footnoten





## Weblenken

* Websteed von de Samtgemeen (hoochdüütsch)
Adolf Wiklund (Biathlet)

**Adolf Jakob Wiklund** (* 19. Dezember 1921 in Rossön, Kommun Strömsund, Jämtlands län; † 21. September 1970 in Frösön, Östersund, Jämtlands län) weer en sweedsch Biathlet.

Wiklund fung sien Loopbahn 1948 in’n Skilangloop an, nahdem he tovör as Floogtechniker up en Militärfloogplatz arbeit harr. He wurr bi de eerst Weltmeesterschap 1958 in’n Biathlon in Saalfelden Sieger över 20&nbsp;km un dormit eerst Biathlon-Weltmeester. Todem wunn he Gold mit de noch inoffiziell utdragen Staffel. Een Johr later wunn he in Courmayeur mit de immer noch inoffiziellen Staffel de Sülverrmedaille achter de Mannschap vun de Sowjetunion un keem in’n Eenzel över 20&nbsp;km up den 9.&nbsp;Platz.

Bi de Olympisch Winterspelen 1960 in Squaw Valley keem he up den 19. Platz. In dat dorupfolgen Johr hett he sien Loopbahn afsloten.

Wiklund, de in Frösön leven dee, weer aber ok sonst sportlich aktiv. He weer ok en goot Footballspeler, as ok goot Gelände- un Hinnernislöper.

## Weblenken

* Adolf Wiklund in de Datenbank vun Sportsreference.com (engelsch)
Nördliche Cheyenne

De **Nördlichen Cheyenne** (Eegennaam: **O mi sis** bzw. **Ohmésêhese**) sünd en Grupp vun de Cheyenne-Indianer. Siet de 30er Johren vun dat 19. Johrhunnert hemm se in dat Rebeet vun den Yellowstone River un den North Platte River leevt. Tovör weern se mit den Südlichen Cheyenne wieder in’ Süden an’ Arkansas River to Huus.

Se hemm sück för Kriegstüüg af un to den Lakota un den Arapaho anslooten. Disse kampverband hett 1876 General Custer un sien Truppen an’ Little Big Horn slahn. Nah disse Slacht wurrn de Cheyenne in Reservate in Montana dwungen. Dat Utööven vun hör Religion, Sitten un Gebräuche wurr hör denn ok tietwies ünnerseggt. 

## Kiek ok
List van Indianer up de noordamerikaansche Kontinent
Gemeen Appel

**Appel** () is en Gemeen in de Samtgemeen Hullnst in’n Landkreis Horborg in Neddersassen mit .  To de Gemeen Appel höört blangen Appel sülvs ok de Öörd Eversen, Eversche Heid, Grauen un Olendörp mit to.

## Geografie

De Navergemenen sünd Vosshusen in’n Noorden un Oosten, Winzendörp in’n Süden, Hullnst in’n Süüdwesten un Mesborg in’n Westen.

## Historie

De Gemeen Appel is in de Midd von dat 19. Johrhunnert grünnt worrn, as de Dörper Appel, Eversen, Grauen, Mienenbüddel, Ömbüddel, Olendörp un Raad to een Gemeen tohoopleggt worrn sünd.

An’n 1. April 1925 sünd de dree Öörd Raad, Mienenbüddel un Ömbüddel as Gemeen Raad egenstännig worrn. Sietdem besteiht de Gemeen Appel in ehr hüdige Grött.

### Inwahnertall

## Politik

### Gemeenraad

;Liddmaten:
* 2011:
*: CDU: Claudia Erdmann, Carsten Fock, Peter Matthies, Wilfried Modei
*: BfA: Norbert Bischoff, Arne Gewert, Eckhard Gewert, Reinhard Kolkmann, Rüdiger Maack, Heinrich Meyer
*: CDH: Bernhard Goeritz
* 2016:
*: CDU: Carsten Fock, Wilfried Modei, Norbert Schwarz
*: BfA: Uta Bier, Nicole Bolsmann-Heick, Roland Gerloff, Arne Gewert, Eckhard Gewert, Reinhard Kolkmann, Rüdiger Maack, Heinrich Meyer

### Börgermeesters

### Wapen un Flagg

Dat Wapen von de Gemeen wiest baven op gollen Grund en swarten Gevel mit krüüzte Peerköpp, de na binnen kiekt, un veer rode Facken un ünnen op blauen Grund en sülvern Swaan mit roden Snavel, de swemmt.

De Huusgevel steiht as Symbol för de Bueree un de veer Facken för de veer Öörd von de Gemeen. De Swann steiht för de Dieken, de dat in de Gemeen veel gifft.

## Footnoten





## Weblenken

* Websteed von de Gemeen (hoochdüütsch)